CELEX: 62012CN0453
Language: lt
Date: 2012-10-09 00:00:00
Title: Byla C-453/12: 2012 m. spalio 9 d. pareikštas ieškinys byloje Europos Komisija prieš Europos Sąjungos Tarybą

8.12.2012   
            
            
               LT
            
            
               Europos Sąjungos oficialusis leidinys
            
            
               C 379/17
            
         2012 m. spalio 9 d. pareikštas ieškinys byloje Europos Komisija prieš Europos Sąjungos Tarybą
   
   (Byla C-453/12)
   2012/C 379/29
   Proceso kalba: prancūzų
   
      Šalys
   
   
      Ieškovė: Europos Komisija, atstovaujama J. Currall, D. Martin, J.-P. Keppenne
   
      Atsakovė: Europos Sąjungos Taryba
   
      Ieškovės reikalavimai
   
   
               —
            
            
               Pripažinti, kad nepriimdama Komisijos pasiūlymo dėl Tarybos reglamento, kuriuo nuo 2011 m. liepos 1 d. patikslinamas Europos Sąjungos pareigūnų ir kitų tarnautojų įmokos į pensijų sistemą tarifas, Taryba neįvykdė įsipareigojimų pagal Pareigūnų tarnybos nuostatus ir juose numatytą tariamą fondų sistemą.
            
         
               —
            
            
               Priteisti iš Europos Sąjungos Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiame ieškinyje ieškovė teigia, kad Taryba pažeidė Pareigūnų tarnybos nuostatų 83 ir 83a straipsnius bei Pareigūnų tarnybos nuostatų XII priedo nuostatas, atsisakydama priimti Komisijos reglamento pasiūlymą, kuriuo nuo 2011 m. liepos 1 d. siūloma patikslinti Europos Sąjungos pareigūnų ir kitų tarnautojų įmokos į pensijų sistemą tarifą, nors iš šių straipsnių privalomų formuluočių matyti, kad kasmetinis šio tarifo patikslinimas yra automatinė procedūra, kuria Tarybai nesuteikiama jokia diskrecija.
   Ieškovės nuomone, Tarybos atsisakymu patvirtinti Komisijos reglamento pasiūlymą ir, beje, sumažinti pareigūnų įmokos tarifą pažeidžiama ne tik Pareigūnų tarnybos nuostatų 83 straipsnio 2 dalis, reikalaujant iš pareigūnų pernelyg didelės įmokos, tačiau taip pat Pareigūnų tarnybos nuostatų 83a straipsnio 1 dalis, nes keliama grėsmė tariamos fondų sistemos, kuria užtikrinamos pareigūnų ir kitų tarnautojų pensijos, balansui.
   Galiausiai, anot Komisijos, Pareigūnų tarnybos nuostatų XII priede tiksliai nustatydamas pareigūnų ir tarnautojų įmokos tarifo apskaičiavimo metodą, Sąjungos teisės aktų leidėjas nepaliko jokios diskrecijos Tarybai ir ją įpareigojo patvirtinti Komisijos pasiūlymus per protingą laiką.